《送陈观察请告暂归温陵》
明代·卢龙云

福星才傍岭云高，湖海元龙气尚豪。每到秋风偏忆鲙，更思凉尚共持鳌。

鹏抟暂息垂天羽，骥伏难辞历国劳。归去东山宁久卧，徵书即拟下蓬蒿。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。